Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 5087

e) megfelelő értékű elektromos biztosítékok tartalékként a repülés közben hozzáférhető biztosítékok cseréjéhez. 4.1.3.2 Ajánlás – Minden forgószárnyas légijármű minden repülésén legyen felszerelve a kutatás és mentés céljait szolgáló föld-levegő látjelekkel. 4.1.3.3 Ajánlás – Minden forgószárnyas légijármű minden repülésén az összes hajózószemélyzeti tag ülése legyen felszerelve vállhevederekkel ellátott biztonsági övvel. Megjegyzés: A vállhevederekkel ellátott biztonsági öv egymástól függetlenül használható vállhevederekből és biztonsági övből áll. 4.1.4 Az átvágható felületek jelzése 4.1.4.1 Amennyiben a forgószárnyas légijárművön a mentőszemélyzet részére jelzik a kényszerhelyzet esetében a törzsön átvágható felületeket, azokat az alábbi ábrának megfelelő módon jelöljék meg. A jelölések színe vörös vagy sárga legyen és ha erre a háttértől történő megkülönböztethetőség érdekében szükség van, azokat fehér színű alapozásra készítsék el. 4.1.4.2 Amennyiben a sarkok jelölése egymástól több mint 2 méter távolságra van, fessenek fel 9 x 3 cmes vonalakat olyan módon, hogy az egymás mellett levő vonalak közötti távolság 2 méternél nagyobb ne legyen. Megjegyzés: Ez az előírás nem teszi szükségessé azt, hogy bármely forgószárnyas légijármű sárkányszerkezetén átvágható felületek legyenek. A légijármű törzsén levő átvágható felületek azaz behatolási pontok jelzése a mentőszemélyzet számára Jelölések közötti távolság nem több mint 2 méter 4.2 A látvarepülési (VFR) és műszerrepülési (IFR) szabályok szerint, nappal és éjszaka végrehajtott repülésekhez szükséges műszerek és berendezések Megjegyzés: A 4.2.1 – 4.2.3 pontok repülőgépvezetési műszerekre vonatkozó követelményei műszer kombinációkkal, vagy elektronikus képernyőkkel teljesíthetők. 4.2.1 Az összes látvarepülési szabályok (VFR) szerint, nappal üzemeltetett forgószárnyas légijárművet szereljék fel a következőkkel:

Source: https://magyarkozlony.hu/hivatalos-lapok/1f7c6b0e16b4b71a92e5ad24416008bbe2e26aab/dokumentumok/710811d1f7f958a2990684d0cbf918e84f5497e5/letoltes